[ Regisztráció ] Soundcraft Ui24R – Új 24 csatornás taggal bővül az Ui széria!A 2017-es anaheim-i NAMM Show Soundcraft újdonságot is tartogatott a nagyérdeműnek, bemutatkozott ugyanis az új Soundcraft Ui24R, egy komplett digitális keverő- és többsávos felvételi rendszer, amely rendkívül sokoldalú I/o lehetőségeket, egyedülálló hangminőséget, intuitív vezeték nélküli vezérlési lehetőséget, és strapabíró megbízhatóságot biztosít egy rendkívül áramvonalas külsőbe bújtatva. A rendszer több mint 10 külső eszközről vezérelhető egyidejűleg, Ethernet-en vagy a beépített duplasávos (2,4 és 5 GHz) Wi-Fi-n keresztül, mely révén akár vezeték nélküli vezérléssel is elérhető a keverés és a többsávos felvétel is egyidőben. A világhírű Lexicon, dbx és DigiTech jelfeldolgozó komponensek révén biztosított a világklasszis hangzás, illetve a 20 db Studer tervezésű mikrofon előerősítő még professzionálisabb bemenetek tesz elérhetővé, mint bárki más ebben a kategóriában. A kompat, rack méretű Ui24R része a Harman Professional legújabb Connected PA ökoszisztémájának, amely bámulatos vezérlési opciókat, sokoldalúságot, és teljesítményt biztosít elérhető áron.„A Soundcraft Ui24R digitális keverőpult a nagyformátumú digitális keverők teljesítményét és képességeit nyújtja egy hihetetlen kompakt és kényelmes megoldásként” – mondta Scott Wood a Harman Professional Mixing Solutions menedzsere. „Csúcsminőségű technológiák és komponensek, beleértve a világszerte elismert Lexicon, dbx, és DigiTech jelfeldolgozó algoritmusok, és a Studer előerősítők, mind-mind azt hivatottak szolgálni, hogy minden egyes próba, fellépés, felvétel tökéletes legyen. A színpadtól a stúdióig az Ui24R a mindent átfogó, helytakarékos rendszermegoldás, legyen szó művészekről, produkciós vezetőkről vagy hangmérnökökről.”Az Ui24R 24 db bemeneti, egészen pontosan 10 db kombinált XLR/Jack, 10 db szimmetrikus XLR, kettő vonalszintű, és kettő digitális keverhető USB csatornát tartalmaz, melyek egyidejűleg használhatók. A híres Studer mikrofon előerősítők rendkívül gazdag hangzásvilágot teremtenek az élő előadásokhoz és többsávos felvételekhez, melyet meg lehet spékelni az ikonikus Lexicon zengetőkkel, kórus effektekkel, delay-ekkel, a dbx által kínált kompresszióval mellyel a vokálok, akusztikus gitárok stb. hangja simítható ki. Szintén a dbx jóvoltából minden egyes monitorúton elérhető a vadonatúj fejlesztésű AFS2 automatikus gerjedésgátló algoritmus, mely révén maximális biztonsággal lehet kiállni a színpadra. Ráadásként a DigiTech gitár- és erősítő modellező algoritmusa két dedikált csatornán is alkalmazható, tovább növelve a válaszható effektek és hangzásformáló eszközök számát, akár a kisebb férőhelyes színpadokra is.Az Ui24R újradefiniálja az élőkeverés élményét, azáltal, hogy maximális szabadságot ad a rendszert irányító kezébe, aki az előadás helyszínének bármely pontjáról vezérelheti az eszközt, vagy akár azonnal közbe is léphet. Egyszerre akár 10 különböző eszköz is csatlakozhat a továbbfejlesztett duplasávos Wi-Fi-n keresztül, így a zenészek akár saját maguknak is keverhetik a monitor mixet a színpadon, míg az FOH pozícióban lévő hangmérnök pedig a közönség élményre fókuszálhat. A HTML5 kompatibilitásnak köszönhetően a rendszer bármely modern böngészőből irányítható, beleértve az iOS, Android, Windows, Mac OS, és Linux alapú eszközöket – bármiféle telepítés nélkül. Az Ui24R nemcsak a sztereó master kimenet jelét képes rögzíteni, hanem rendelkezik egy 22 csatornás USB multitrack interfésszel is, melyen keresztül 22 csatorna jele játszható be, és rögzíthető vagy közvetlen USB tárhelyre vagy csatlakoztatott számítógépre. Az Ui24R akár egy otthoni stúdió többsávos rögzítőközpontja is lehet, mivel könnyedén integrálható a DAW munkaállomásba az USB interfészen keresztül.További részletek:http://www.soundcraft.com/en-US/products/ui24rA Soundcraft Ui szoftver kipróbálható az alábbi linkre kattintva:http://www.soundcraft.com/ui-demo/mixer.html [ Vissza a nyitóoldalra... ] Prioritás: Régebbi hírek: